การท่องเที่ยวแห่งประเทศไทย สานต่อกลยุทธ์พัฒนาศักยภาพผู้ประกอบการและชุมชนท่องเที่ยว
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า ททท. มีเป้าหมายส่งเสริมและสนับสนุนผู้ประกอบการในอุตสาหกรรมท่องเที่ยวให้เกิดการใช้นวัตกรรมและเทคโนโลยีมาต่อยอดทั้งรูปแบบ นวัตกรรมด้านกระบวนการและบริการ และการพัฒนาสินค้า เพื่อยกระดับขีดความสามารถและเตรียมความพร้อมต้อนรับนักท่องเที่ยว โดยเฉพาะนักท่องเที่ยวกลุ่มที่มีอายุระหว่าง 18-34 ปี หรือกลุ่มมิลเลนเนียลในยุค New Normal ได้อย่างมีประสิทธิภาพ ททท. จึงร่วมกับหน่วยงานพันธมิตรดำเนินโครงการ TAT GYM 2021 : นวัตกรรมสร้างสรรค์อุตสาหกรรมท่องเที่ยว โดยเชิญชวนผู้ประกอบการและตัวแทนชุมชนท่องเที่ยว ร่วมออกกำลังกายสมอง เรียนรู้และรับสิ่งใหม่ เพื่อพัฒนานวัตกรรมและสร้างสรรค์มิติใหม่ให้กับอุตสาหกรรมท่องเที่ยว ผ่านการส่งแนวคิดนวัตกรรม พร้อมรับทุนสนับสนุนและสิทธิประโยชน์ต่างๆ รวมมูลค่ากว่า 150,000 บาท โดยเปิดรับสมัครแล้วตั้งแต่วันนี้ – 31 พฤษภาคม 2564 ผ่านเว็บไซค์ www.tatgym.com โดยผู้สมัคร สมาชิก 2 คน /1 ทีม) ไม่จำกัดอายุ